Pedro Almodovar

I Pedro Almodóvar Caballero (mibait 25 ya ing Septiembre 1949) métung yang Espaniol a director pelicula ampóng talasúlat senario. Kayábe la karéng tema da réng kayang pelicula ding pámangaibúgan (desire), pisasabian a LGBT issues, matinding panamdam, familia ampóng pámikilála. Métung ya karéng pupurian dang díling matagumpéng director ning Espania i Almodóvar, at ating maragul a interes king mabílug a yátu karéng kayang pelicula, a ating masípit a talatukî (cult following).